עמנואל לילאי

עמנואל לילאי (בהונגרית: Lülley Emmánuel; באיה, ממלכת הונגריה, 1807 – וושינגטון, ארצות הברית, אוקטובר 1895) היה יהודי-הונגרי, שביצעה פעילויות ריגול לממשלת מהפיכת 1848 בהונגריה ולאחר מכן לממשלת ארצות הברית בצד האיחוד במלחמת האזרחים האמריקנית.

ביוגרפיה 
לילאי הגיע לשירות משרד הפנים של ממשלת המהפכה ומלחמת העצמאות של הונגריה בשנים 1848–1849 וביצע שירותי ריגול לממשלה ולצבא. הוא התנצר ככל הנראה ב-29 בפברואר 1848 יחד עם אשתו צציליה לשקי וחמשת ילדיהם. לאחר כישלון מלחמת העצמאות ברח עם משפחתו לטורקיה יחד עם מהגרים האחרים. משם הפליג לניו יורק על סיפון האוניה האמריקאית "מיסיסיפי" עם אשתו וחמשת ילדיו, ועם כמה יוצאי צבא של לוחמי חופש בולטים.

בשנות ה-50 של המאה ה-19 התקשה לילאי לפרנס את משפחתו הגדולה. בנוסף לקשיים שעמדו בפני מהגרים בכלל, לילאי היה בעמדה נחותה גם בגלל מוצאו היהודי והדעות הקדומות לגבי היהודים שהיו נפוצות אז גם באמריקה. לילאי ניסה מסחר ברהיטים, אך הפתרון הגיע בשבילו בפרוץ מלחמת האזרחים האמריקנית. אז הצטרף למשמר החופים ולאחר מכן שימש בדרגת רב-סרן עבור האיחוד כסוכן של משרד המשפטים. הגנרל אמברוז ברנסייד (1824-1881) אישר את עבודתו המועילה. בתום מלחמת האזרחים הועסק במחלקת "השירות החשאי" (secret service) של משרד המשפטים האמריקני, משם פרש לגמלאות. הוא נפטר בגיל 88 בתאונה, באוקטובר 1895. לילאי עישן מקטרת במיטתו, וגיץ שנפל ממקטרתו הדליק את המצעים במיטה. אחד מבניו שגר איתו לקח אותו מיד לבית החולים, אך סבל מכוויות כה קשות שנפטר למחרת.

חייו הפרטיים 
הוא היה נשוי ונולדו לו תשעה ילדים בסך הכל, ארבעה מהם כבר באמריקה. בנו, קארוי לילאי, השתתף בגיל 17 במלחמת האזרחים האמריקאית כמלח בצי, אך נפטר בשריפה בגיל 22 לאחר שחרורו. בן אחר בשם מארק נסע לאריזונה בשנת 1875 ופתח עסק מצליח של כרייה. שני בניו אחרים משה ולאיוש פתחו קזינו והתעשרו. צאצאיו של עמנואל לילאי חיים עד היום בארצות הברית.

מאמרים קשורים 
 רשימת המשתתפים ההונגרים במלחמת האזרחים האמריקנית

ראו גם 
 11 + 1 יהודים הונגרים שתרמו לניצחון הצפון במלחמת האזרחים האמריקנית

לקריאה נוספת 
 גיבורי לינקולן ההונגרים; השתתפותם של ההונגרים במלחמת האזרחים, 1861-1865 / מאת אדמונד ושווארי. וושינגטון הבירה, הפדרציה הרפורמית ההונגרית של אמריקה, 1939. 171 עמודים. עמנואל לולאי ראה עמוד 65.  ו 
 גזה קנדה : הונגרים באמריקה. ההיסטוריה של ההונגרים האמריקאים. כרך א'. קליבלנד, אוהיו, 1927. עמנואל (מאנו) לילאי ראה עמודים 262–263.
 מיקלוס פרצל : היומן שלי מההגירה. בודפשט, 1977. עמנואל (מאנו) לילאי ראה עמדים: 29, 108, 134, 140, 157.
 טיבדאר אץ' : הונגרים במלחמת האזרחים בצפון אמריקה 1861–1865. בודפשט, 1964. עמנואל (מאנו) לילאי עמודים 119–120.
 קורנל וידה: מווילאגוש לאפומטוקס: הונגרים במלחמת האזרחים האמריקאית. בודפשט, 2011. עמנואל לילאי ראה עמודים 265–266.

הערות שוליים 

יהודים הונגרים
מהגרים מהונגריה לארצות הברית
מרגלים שריגלו למען ארצות הברית
אנשי צבא יהודים
יהודים אמריקאים
אנשי צבא האיחוד
קצינים וחוגרים בצבא ארצות הברית
הרוגי תאונות
באיה: אישים
אמריקאים שנולדו ב-1807
אמריקאים שנפטרו ב-1895